stanford-oval/wikipedia huggingface dataset:
Tuhkimo (Prokofjev)

Tuhkimo Puolan kansallisbaletissa, Varsovassa vuonna 2010.
Tuhkimo, op. 87 (ven. Золушка, Zoluška) on Sergei Prokofjevin vuosina 1940—1944 säveltämä baletti. Libreton Charles Perrault’n samannimisen sadun pohjalta on laatinut Nikolai Volkov.
Baletin synty

Tuhkimon säveltämisen alkupäiviltä asti Prokofjev oli määrätietoisesti keskittynyt kirjoittamaan mahdollisimman tanssittavan baletin. Kuuluisan ballerinan Galina Ulanovan esiintyminen Romeo ja Julia -baletin pääroolissa teki Prokofjeviin suuren vaikutuksen. Uusi baletti oli tarkoitus säveltää nimenomaan Ulanovalle. Prokofjev halusi luoda tanssikohtaukset, jotka liittyisivät luonnollisella tavalla juoneen. Tanssien piti olla erityyppisiä antaakseen tanssijoille enemmän tilaa tekniikoidensa näyttämiselle. Näillä parannusideoilla Prokofjev halusi välttää vuonna 1940 kantaesitetyn Romeo ja Julia -balettinsa jälkeen kohtaamaa kritiikkiä, jossa musiikkia määriteltiin vaikeaksi tanssia. Alkuvuodesta 1941 säveltäminen sujui hyvin. Ennen kesää oli saatettu valmiiksi kaksi ensimmäistä näytöstä. Natsi-Saksan hyökkäys Neuvostoliittoa vastaan muutti suunnitelmia. Prokofjev joutui laittamaan sivuun Tuhkimon ja tarttui isänmaalliseen aiheeseen — oopperaan Sota ja rauha.
Oleskellessaan Permissä, jossa Kirovin teatteri (nykyinen Mariinski-teatteri) oli evakossa, ja tavattuaan siellä Tuhkimon libreton kirjoittaja Nikolai Volkovin, säveltäjä sai valmiiksi teoksen pianoversion syksyyn 1943 mennessä. Volkovin librettoon säveltäjä teki monia muutoksia ja lisäyksiä. Laajamuotoisen teoksen kunnianhimoinen kantaesitys osoittautui toiveikkaista suunnitelmista huolimatta suhteellisen pienelle Permin teatterille liian isoksi produktioksi. Sopivan tilan lisäksi puutetta oli myös tanssijoista. Baletti oli orkestroitu vuonna 1944, ja vasta marraskuussa 1945 se oli kantaesitetty Bolšoi-teatterissa Moskovassa.
Juoni

Tuhkimon äitipuolen kodissa kaksi hänen tytärtään, Hudyska ja Kubyska, sovittelevat hartiahuvia. Tuhkimo astuu eteen. Hän muistelee edesmennyttä äitiä ja yrittää löytää lohtua isän sylistä, mutta hän on vaimonsa pauloissa. Kotiin astuu iäkäs kerjäläisnainen. Siskokset häätävät häntä pois, mutta Tuhkimo kutsuu salaa kerjäläisnaisen kylään ja antaa hänelle ruokaa. Äitipuoli tyttäriensä kanssa valmistautuvat kuninkaallisiin tanssiaisiin. He sovittavat uusia pukuja. Tanssinopettaja antaa kömpelöille siskoksille ennen tanssiaisia viimeisen tanssitunnin. Vihdoin äitipuoli tyttärineen lähtevät pois. Tuhkimo jää yksin. Yksinäisyydessä tanssiessaan hän unelmoi tanssiaisista. Kerjäläisnainen palaa. Hän muuttuu yhtäkkiä haltijattareksi, joka tahtoo palkita Tuhkimon hänen vieraanvaraisuudestaan. Haltijattaren taian avulla Tuhkimo saa hienon puvun ja kristalliset korkokengät, joissa hän matkustaa loistovaunussa tanssiaisiin. Ainoana ehtona on, että Tuhkimon täytyy palata takaisin kotiin ennen puolta yötä, koska juuri silloin taian voima raukeaa.
Palatsissa on parhaillaan menossa kuninkaalliset tanssiaiset. Neidit ja kavaljeerit tanssivat. Äitipuoli saapuu tyttäriensä kanssa kuninkaanlinnaan. Siskokset kiinnittävät itseensä kömpelyydellään vieraiden huomiota. Prinssi astuu sisään. Vieraat tanssivat masurkkaa. Juhlallinen musiikki säestää salaperäisen tuntemattoman vieraan saapumisen. Se on Tuhkimo. Prinssi ihastuu heti ja kutsuu tuntemattoman vieraan tanssimaan. Siskokset yrittävät kiinnittää prinssin huomiota, mutta eivät siinä onnistu. Prinssi on koko ajan tuntemattoman vieraan kanssa ja he eivät huomaa, kuinka nopeasti kiitää aika. Yhtäkkiä valssin päätösosa keskeytyy kellojen lyönneillä. Yö on tullut. Tuhkimo rientää nopeasti pois juhlapaikasta ja kiireissään kadottaa kristallisen korkokenkänsä.
Prinssi on epätoivoinen. Suutareiden ja avustajiensa avulla prinssi käy sovittamassa löytämänsä kristallisen korkokengän kaikille kuningaskunnan naisille, mutta korkokenkä ei sovi yhdellekään heistä. Prinssi hakee rakastettuaan myös kaukaisista maista, mutta tuloksetta. Äitipuolen kodissa Tuhkimo on kotitöiden lomassa muistelee tanssiaisia. Yhtäkkiä saapuu prinssi. Hän vaatii, että kaikkien naisten on sovitettava tuomansa korkokenkä. Tuhkimon äitipuoli tyttärineen yrittävät turhaan sovittaa korkokengän omiin liian isoihin jalkoihin. Se ei sovi kenenkään jalkaan. Huomattuaan Tuhkimon prinssi tarjoaa hänelle mahdollisuuden sovittaa korkokengän. Tuhkimo kieltäytyy, mutta heti sen jälkeen hän pudottaa vahingossa taskustaan toisen samanlaisen korkokengän. Prinssi näkee tytön kasvot. Se onkin etsimänsä rakastettu — Tuhkimo. Tästä hetkestä eteenpäin mikään ei enää erota heitä toisistaan.
Musiikki

Tuhkimo musiikillisesti ja dramaattisesti on perinteisin kaikista Prokofjevin baleteista eikä se sisällä balettimusiikkia uudistavia merkkejä. Pikemminkin päinvastoin. Baletti jatkaa romanttisen ja satumaisen näytelmän perinteet lukuisine muunnelmineen, divertimentoineen ja valsseihin rakentuvine kulminaatioineen, joissa kuulijalle huolella valmistetaan värikkään ilmeikkäät elämyshetket. Musiikissa säveltäjä halusi korostaa sadun lyyrisen luonteen. Tarkoituksena oli poeettisen rakkauden syntymisen ja kehittymisen vaiheiden kuvaaminen. Baletin säveltämisen aikana tapahtunut Prokofjevin oman elämänkumppanin vaihtaminen, todennäköisesti vaikutti säveltäjän sävelkielen muotoon. Tuhkimossa kuulijalle esitetään kolme laajaa lyyristä pääteemaa. Ensimmäinen assosioituu Tuhkimon nöyryyttämiseen äitipuolen ja siskopuolien käsien kautta. Toinen teema kuvaa Tuhkimon puhtautta, viattomuutta ja kauniimman olemassaolon saavuttamisen kaipuuta. Kolmas teema esittää Tuhkimon onnellista rakkautta prinssiä kohtaan.
Mielenkiintoisimmat musiikilliset kohdat on uskottu fantastisille hahmoille, kuten haltijattarelle. Toinen fantastinen kohtaus, joka on yksi Prokofjevin balettien kaikkein tunnetuimmista, on kellojen lyönti puoliyön aikaan. Kellojen lyöntien aikana ilkikuriset tontut (jotka edustavat kellojen tunteja) puikkelehtivat lavalla hurjan tanssin tahtiin kellonheilurin kolauttaen uhkaavasti. Tätä pelottavaa näkyä säestää dissonoivassa kauhussa tutiseva orkesteri.
Tuhkimon tanssiaisiin lähtö -kohtaus on runollinen, ihastuttava valssi. Toisen näytöksen Iso valssi on Prokofjevin yksi riemunkirjavimmista valsseista – suoranainen ilotulitus iloisuutta ja harmonista muhkeutta. Tarjoilutilaisuus vieraille -kohtauksessa on käytetty marssi toisesta Prokofjevin oopperasta. Baletin päättää ihana valssi, jossa hiljaa, mutta riemukkasti soi Tuhkimon rakkauden ja unelman teema.
Aiheesta muualla

Kuvia tai muita tiedostoja aiheesta Tuhkimo Wikimedia Commonsissa
Ruudolf

| Ruudolf |
| --- | --- |
 Ruudolf esiintymässä Ilosaarirockissa kesällä 2013.
Henkilötiedot
Syntynyt: 30. marraskuuta 1983 (ikä 40)
Ammatti:  MC, musiikkituottaja
Muusikko
Taiteilijanimi:  Ruudolf MC Ruudolf Rudy Rääväsuu Asfalttisoturi Rolf Santana Rolf Teneriffa Rudy
Laulukielet:  suomi
Aktiivisena:  1999–2021
Tyylilajit:  rap
Soittimet:  laulu, Akai MPC2000, Ensoniq EPS
Yhtyeet:  Vähäiset Äänet Rivot Rakit Kesäiset Äpärät
Levy-yhtiöt:  Lihamyrsky Monsp Records
  [ Muokkaa Wikidatassa ] [ ohje ]  
Ruudolf (oikealta nimeltään Rudy Frans Juhani Kulmala, s. 30. marraskuuta 1983) on helsinkiläinen rap-artisti, tuottaja ja rapin suomenmestari vuosilta 2001 ja 2005. Ruudolfin musiikki on funk-, soul- ja rhythm and blues -vaikutteista hip hopia, joka johtuu pääasiassa kyseistä musiikkityyliä olevien kappaleiden samplauksesta ja Ruudolfin omasta musiikkimausta. Vuodesta 2015 alkaen Ruudolf on pyörittänyt myös Lihamyrsky-nimistä levy-yhtiötä.
Biografia

Ruudolf asui osan nuoruudestaan Helsingin Itäkeskuksessa äitinsä kanssa. Hänen vanhempansa olivat eronneet, ja hän näki isäänsä viikonloppuisin. Ruudolfin ollessa 10-vuotias hänen amerikkalais-meksikolainen isänsä muutti takaisin Yhdysvaltoihin. Hän kävi vierailulla isän luona 11-vuotiaana, ja tuolloin hän sai ensimmäisen rap-cd:nsä. Hän on asunut myös Helsingin Herttoniemessä, jossa hän noin 15-vuotiaana äänitti ensimmäiset kappaleensa kasetille.
Ruudolf kertoo käyttäneensä nuorena kannabista, mutta lopettaneensa käytön kokonaan tullessaan uskoon syksyllä 2002.
Musiikillinen ura > 2000–2004

Ruudolf voitti rapin Suomenmestaruuden ensimmäisen kerran vuonna 2001 nimellä Rudy Rääväsuu. Ruudolf aloitti uransa Kesäiset Äpärät -nimisessä yhtyeessä OG Äpärän ja Endorfiinijäbän kanssa. Hän muodosti myös Karri Koiran, Tono Slonon ja DJ Henry Leen kanssa Vähäiset Äänet -yhtyeen ja oli osa Rivot Rakit -nimistä yhtyettä Tono Slonon ja Casanovan kanssa. Ruudolfin ensimmäinen studioalbumi Doupeimmat Jumala seivaa julkaistiin Monsp Recordsin kautta 3. marraskuuta 2004. Albumi nousi Suomen virallisen listan sijalle 18. Doupeimmat Jumala seivaa valittiin myös Sue-lehden vuoden parhaaksi kotimaiseksi albumiksi vuonna 2004 (levy jakoi jaetun ykkössijan Mokoman kanssa).
Musiikillinen ura > 2005–2008

Ruudolf voitti Rapin Suomen mestaruuden toisen kerran vuonna 2005. Seuraavana vuonna hänen toinen levy-yhtiöjulkaisunsa Semihot Ruudolf Megamixtape julkaistiin Monsp Recordsin kautta. Se nousi parhaimmillaan Suomen virallisen listan sijalle 11. Monsp Records julkaisi myös Ruudolfin kahdeksan kappaletta sisältävän tupla-EP:n, Born in the U.S.A. kesällä 2008. Se otti haltuunsa Suomen virallisen listan 25. sijan.
Musiikillinen ura > 2009–2011

Ruudolf julkaisi "Tööttää" -nimisen kappaleen ilmaisladattavaksi internetissä syksyllä 2009, ja uusi studioalbumi Asfalttisoturin viimeinen hidas julkaistiin 6. elokuuta 2010. Albumilta on julkaistu myös toinen näytekappale ”Leikkii kotii” (mukana HZÄ) ja ”Voisitsä rakastaa asfalttisoturii” -kappaleesta on julkaistu musiikkivideo. Asfalttisoturin viimeinen hidas nousi julkaisuviikollaan Suomen virallisen albumilistan neljännelle sijalle. Albumista julkaistiin vinyyliversio saman vuoden marraskuussa. Keväällä 2011 Ruudolf saavutti jälleen suosiota vieraillessaan Karri Koiran kanssa rap-kaksikko Jaren & VilleGallen Mustaa kultaa -albumin kappaleella ”Raiders”. Ruudolfin suosio nousi entisestään, kun hän ja Karri Koira julkaisivat saman vuoden elokuussa oman versionsa puertoricolaisen reggaetonartisti Don Omarin kappaleesta ”Danza Kuduro” nimellä ”Mammat riivaa”. Kappaleesta julkaistiin musiikkivideo elokuun lopussa, ja helmikuun puoleen väliin 2012 mennessä se oli kerännyt jo yli miljoona katselukertaa YouTubessa. Ruudolf ja Karri Koira vierailivat myös syyskuun alussa YouTubessa julkaistulla Jaren & VilleGallen kappaleella ”Mitä sä siit tiiät (Heeeyyy)”. Kappale löytyy Jaren & VilleGallen marraskuussa 2011 julkaistulta Mustaa kultaa -albumin vinyyliversiolta, ja se sijoittui sijalle 18 sekä Suomen virallisella singlelistalla että Latauslistalla. Syksyllä 2011 Ruudolf oli myös mukana Mahdollisuus muutokseen -kampanjassa.
Musiikillinen ura > 2012–2014

Ruudolf työsti Karri Koiran kanssa tämän ensimmäistä K.O.I.R.A. -sooloalbumia, joka ilmestyi marraskuussa 2012. Ruudolf vierailee albumin ensimmäisellä singlellä ”Amerikankotka liitää”, johon on kuvattu myös musiikkivideo. Ruudolf ja Karri Koira vierailevat JVG:n heinäkuussa julkaistulla musiikkivideolla ”Töttöröö”. Elokuussa julkaistiin Ruudolfin uusi musiikkivideo kappaleesta ”Jalokivii tiputtelen”. Vuonna 2013 Ruudolf sanoitti Mustan Barbaarin kappaleen ”Salil eka salil vika”.
Musiikillinen ura > 2015–2021

Keväällä 2015 Ruudolf perusti oman levy-yhtiön nimeltä Lihamyrsky. Monsp Recordsin toimitusjohtaja Keijo Kiiskinen on yhtiössä mukana osakkaana. Lihamyrskyn kautta Ruudolf julkaisi tulevan albuminsa kolmannen singlen ”Mitä mä teen” huhtikuussa 2015.

Muita levy-yhtiöön kiinnitettyjä artisteja ovat Särre, Musta Barbaari ja Prinssi Jusuf.
Vuoden 2019 lopulla Ruudolf ilmoitti jäävänsä määrittelemättömän pituiselle tauolle ja poisti samalla Instagram-käyttäjätilinsä.
Keväällä 2021 Ruudolf kertoi lopettavansa uransa muusikkona.
Diskografia > Albumit

Prospective Poetry (omakustanne 1999) kasetti
Rääväsuu ja Läski Äpärä (Fjuu Records 2001) CD-R
Vaimo-CD (omakustanne 2003) kasetti/CD ja 12" (Monsp 2005)
Palmujen alta / Tacobellinkasvatti (Anti-Party Music 2004) kasetti
Doupeimmat Jumala seivaa (Monsp 2004) kasetti/CD
Semihot Ruudolf Megamixtape (Monsp 2006) CD
Born in the U.S.A., tupla-EP (Monsp 2008) CD
Asfalttisoturin viimeinen hidas (Monsp 2010) CD/12"
Ootsä nähny musta unta (Lihamyrsky 2018)
Diskografia > Singlet/EP:t

Broken Parts EP (omakustanne 2000) kasetti
Bodausanthem (Fjuu Records 2004) 12"
Rudy Wöller EP (omakustanne 2004) CD-R
Whottsdadiliyooo / Hala! (Karri Koiran kanssa, omakustanne 2004) 12"
Doupeimmat Jumala seivaa EP (Monsp 2004) 12"
Touchdown (Aksimin kanssa, omakustanne 2005) 12"
Doupeimmat Jumala seivaa EP part. 2 (Monsp 2006) 12"
Semihot Ruudolf EP (Monsp 2006) 12"
Mr. Universum EP (Monsp 2007) 12"
Jalokivii tiputtelen (Monsp 2012) single
Muistutat mun jeeppii (mukana Karri Koira) (Monsp 2014) single
Mitä mä teen (Lihamyrsky 2015) digisingle
Diskografia > Instrumental-albumit

Untitled (omakustanne 1999) kasetti
Funky Ghetto Instrumentals (omakustanne 2004) CD-R
Diskografia > Kesäiset Äpärät

Kesähitit 2000 (2000) kasetti
Diskografia > Rivot Rakit

Helleaalto (2003) CD
Diskografia > Vähäiset Äänet

Vähäiset Äänet (2000) kasetti
...Iso patukka! (2001) kasetti
Paskaacz Däzzä / Menee Pop / Uli Uli (2003) 12"
Stupid Hop! (2003) CD-R
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Plankton | "Sulle" | Kiltit Ihmiset O.G. 2000 |  | 2000 |
| Murmurecordings | "07032001" | Selkä kohti maailmaa |  | 2001 |
| UGC | "Utelias kulkija" | UGC |  | 2001 |
| Petri Nygård | "Petrin possebiisi" | Petri presidentixi | Stöö, Kontrasti & Memmy Posse | 2001 |
| Eevil Stöö | "Suomenmestarin outro" | Pinkkibikinihinkkichiksi |  | 2002 |
| Paulos & Kasi | "Boombox" | Herättelyä | Brother Boney & DJ ssAdaM Who's Sane | 2003 |
| Kemmuru | "Unohtunut live @ pipo silmillä" | Mite se teiä...? | Vähäiset Äänet | 2003 |
| Cube | "Chigu biisi" | Cubenrapinat | B-Mäkki, Isäntä, Miami Mike, Mikko, Ponju & Rokkaava Hevonen | 2003 |
| Kiltit Ihmiset | "Rakkautta kaipaan" | Osa 2/3 Vaikeet ajat | Pijall | 2004 |
| Jage | "Super upee" | Mun silmin | Aksim | 2004 |
| Jodarok | "Kotiin" | Stabiili asunnoton |  | 2004 |
| Jodarok vs. Bläksim | "Kotiin" | Syvä itä |  | 2005 |
| DJPP | "Thunderking" | Tuottajalevy |  | 2006 |
| Kemmuru | "Goodbye Mister White Man" | Kehumatta paras | Super Janne, Seyed Ali, Tonoslono, Karri Koira & Särre | 2006 |
| DJPP | "Meksikolaisen yö (DJPP-versio)" | Street-tape Arvo-stan!!! |  | 2007 |
| Loost Koos | "Pojast miehex" | Peruna & timantti | Aksim | 2007 |
| DJPP | "Mixtape Freestyle Megamix (2008 Edit)" | Street Tape vol. 2 |  | 2008 |
| Thono Slowknow | "Luokkakokous" | Pihalla taas | Vähäiset Äänet | 2009 |
| Pyhimys | "Siipirikko" | Vieras | Heikki Kuula | 2010 |
| Kemmuru | "Tikiksen Prince" | Meiltä puuttuu kaikki |  | 2010 |
| Jare & VilleGalle | "Raiders" | Mustaa kultaa | Karri Koira | 2011 |
| Jare & VilleGalle | "Mitä sä siit tiiät (Heeeyyy)" | Mustaa kultaa (LP versio) | Karri Koira | 2011 |
| JVG | "Töttöröö" | jvg.fi | Karri Koira | 2012 |
| Karri Koira | "Ei tarkoittaa ei" | K.O.I.R.A. | Heikki Kuula | 2012 |
| Karri Koira | "Amerikankotka liitää" | K.O.I.R.A. |  | 2012 |
| Solonen & Kosola | "Kadut puhuu mun puolesta" | Kolmetoista kertaa kovempi ku kukaan | Palmroth | 2013 |
| Roni Martin | "Peppi muuttaa huvikumpuun" | 4 Movements for Movement |  | 2013 |
| Roni Martin | "Vietetään syntymäpäivää" | 4 Movements for Movement |  | 2013 |
| Aksim | "XD" | Isompaa kuin Aksim |  | 2014 |
Filmografia

Ruudolf Multishow, DVD (2006)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
Ruudolf Myspacessa (suomeksi)
Mahdollisuus muutokseen – Ruudolf: Mulla ei oo enää tyhjä olo
Ruudolf repimässä T-paitaa Ilosaarirockissa 2013.
Pieneläinhoitaja

Pieneläinhoitajan varsinainen tutkintonimike on ollut aiemmin eläintenhoitaja, suuntautumisalana pieneläintenhoito. Vuodesta 2010 ammattinimike on muuttunut klinikkaeläinhoitajaksi, joka on suojattu ammattinimike, ja sitä saavat käyttää vain ammattitutkinnon suorittaneet klinikkaeläintenhoitajat.
Koulutus

Klinikkaeläinhoitajaksi opiskellaan joko oppisopimuksella, joka kestää kaksi vuotta, monimuotokoulutuksena tai päiväkoulutuksena, joka kestää koulutuspaikasta riippuen 1–3 vuotta. Ammattitutkintoon valmistavia ja päättyviä koulutuksia sekä oppisopimuksen teoriaopetusta tarjoavat muun muassa Taitotalo (entinen Amiedu) Helsingissä, Pohjois-Savon ammatti-instituutti, Koulutuskeskus Salpaus (Päijät-Häme) Axxell (opetus ruotsinkielistä), Keski-Uudenmaan koulutuskuntayhtymä Keuda (Mäntsälä), AhlmanEdu (Tampere), Kainuun ammattiopisto KAO (Kajaani), Koulutuskeskus Brahe (Raahe), Keski-Pohjanmaan ammattiopisto KPEDU (Kannus) ja Ammattiopisto Livia (Paimio).
Pieneläinhoitajan / Klinikkaeläinhoitajan opetusohjelmaan kuuluvat:
Eläinten elinkaaren tuntemus.
Eläinten anatomian, fysiologian, biologian ja lisääntymisbiologian tuntemus.
Eläinten käyttäytymisen tuntemus sekä käsittelytaidot.
Terveen ja sairaan eläimen ravitsemuksen tuntemus.
Eläinten ympäristövaatimusten tuntemus sekä hyvinvoinnin hallinta.
Kliinisen tutkimuksen ja hoidon tuntemus sekä hoitotoimenpiteissä avustaminen.
Säädösten ja määräyksien tuntemus. Ympäristönäkökohtien huomioon ottaminen.
Mikrobiologian, loisopin ja eläinten tautiopin perusteiden sekä sairauksien tuntemus.
Näytteiden ottaminen ja laboratoriomäärityksien tekeminen.
Diagnostisen kuvantamisen toimenpiteiden tekeminen (röntgenkuvaus sekä ultraäänitutkimuksissa avustaminen)
Välinehuollon sekä aseptiikan hallinta.
Perioperatiivisen hoidon periaatteiden tuntemus.
Kirurgisen hoitotyön tuntemus: Eläimen kivunpoisto, anestesia jne.
Lääkeaineiden tuntemus ja annostelu.
Asiakaspalvelu, kassatyöskentely sekä myyntitaidot. Ajanvaraus sekä opastustaidot.
Työllistyminen

Pieneläinhoitajat / klinikkaeläinhoitajat työskentelevät kunnan- tai kaupungineläinlääkäreiden vastaanotoilla, yksityisillä eläinklinikoilla tai eläinsairaaloissa. Työmarkkinoilla pieneläinhoitajia on enemmän kuin alalla on työpaikkoja, joten työllistyminen ei ole helppoa. Keskimäärin puolet ammattitutkinnon suorittaneista eläintenhoitajista työllistyy omalle alalleen.
Palkkaus

Pieneläin- / klinikkaeläinhoitajien alalla ei ole työehtosopimusta, joten alalle ei ole määritelty mm. minimipalkkaa. Palkka on hyvin klinikkakohtainen, haarukka 1 200 – 2 500 €/kk. Kunnan- tai kaupungineläinlääkärin vastaanotoilla työskentelevien hoitajien palkoissa sovelletaan kunta-alan yleistä virka- ja työehtosopimusta (KV-TES). Yksityisillä klinikoilla ja eläinsairaaloissa palkkaus vaihtelee työnantajien kesken.
Aiheesta muualla

Eläintenhoitajan ammattitutkinnon perusteet (Arkistoitu – Internet Archive)
Klinikkaeläinhoitajat ry
Laura Saarikoski

| Laura Saarikoski> Laura Pekonen.Henkilötiedot |
| --- | --- |
Koko nimi:  Laura Elina Saarikoski
Syntynyt: 24. syyskuuta 1974 (ikä 50)
Kansalaisuus:  suomalainen
Ammatti:  toimittaja
Puoliso:  Saska Saarikoski (2007–)
Toimittaja
Maa:  Suomi
Media:  lehdistö
Koulutus:  yhteiskuntatieteiden maisteri (2005)
Tutkinnot:  Tampereen yliopisto
Aktiivisena:  1995–
Lehti:  Helsingin Sanomat (1995–2024)
Palkinnot
 Bonnierin Vuoden journalisti (2016) 
Muuta tietoa
 journalistiikan työelämäprofessori 
Laura Elina Saarikoski (o.s. Pekonen; s. 24. syyskuuta 1974) on suomalainen toimittaja. Hän oli aiemmin Helsingin Sanomien syventävien sisältöjen päätoimittaja. Hänet tunnetaan erityisesti Yhdysvaltain-raportoinnista.
Saarikoski palkittiin vuoden 2016 Bonnierin Journalistipalkinnolla Vuoden journalisti -sarjassa.
Tausta

Saarikoski kirjoitti ylioppilaaksi Pohjois-Tapiolan lukiosta vuonna 1994. Lukioaikana hän oli vaihto-oppilaana Uudessa-Seelannissa, jossa hän kävi Marist Sisters' Collegea.
Koulutukseltaan Saarikoski on yhteiskuntatieteiden maisteri Tampereen yliopistosta. Hän on opiskellut sivuaineita myös Helsingin yliopistossa ja George Washingtonin yliopistossa Yhdysvalloissa. Vuosina 2011–2012 Saarikoski oli stipendiaattina Oxfordin yliopiston Reuters-instituutissa Britanniassa.
Ura

Saarikoski palkittiin vuoden 2016 Bonnierin vuoden journalisti -palkinnolla Yhdysvaltain-raportointinsa ansiosta vuonna 2017. Yhdysvalloissa ollessaan hän kirjoitti myös kirjan Trump – Mies kuin Amerikka yhdessä toimittaja Saska Saarikosken kanssa. Vuonna 2018 hän sai Wihurin säätiön tunnustuspalkinnon Yhdysvaltain-raportointinsa ansiosta.
Saarikoski työskenteli vuodesta 2018 HS:n toimituspäällikkönä, Yhdysvaltain-kirjeenvaihtajana (2014–2018), HS:n Sunnuntai- ja featuretoimituksen esihenkilönä (2005–2014), Yhdysvaltain-avustajana (1997–2001) sekä muun muassa HS:n politiikan ja kaupunkitoimituksen toimittajana.lähde?
Saarikoski oli HS:n syventävien sisältöjen päätoimittaja elokuusta 2022 helmikuuhun 2024.
Saarikoski valittiin kesäkuussa 2024 Tampereen yliopiston journalistiikan työelämäprofessoriksi kaudelle 2024–2025. Hän on myös Suomen Atlantti-Seuran hallituksen jäsen.
Yksityiselämä

Laura Saarikosken puoliso on toimittaja Saska Saarikoski. Heillä on kaksi lasta.
Julkaisut

Saarikoski, Laura: Herding the cats: How to lead journalists in the digital age.  Oxford:  Oxford University, Reuters Institute for the study of Journalism, 2012.  verkkojulkaisu (PDF). (englanniksi)
Saarikoski, Laura & Saarikoski, Saska: Trump – mies kuin Amerikka.  Helsinki:  HS-kirjat, 2016.  ISBN 978-952-5557-81-7
Yeboyah

| Yeboyah> Amare Aili Kuukka.Henkilötiedot |
| --- | --- |
Syntynyt: 10. syyskuuta 1996 (ikä 28) Helsinki
Ammatti:  DJ, muusikko
Muusikko
Taiteilijanimi:  Yeboyah 
  [ Muokkaa Wikidatassa ] [ ohje ]  
Yeboyah (oik. Amare Aili Kuukka, ent. Rebekka Aili Kuukka, s. 1996) on suomalainen DJ, muusikko ja radiojuontaja.
Ura

Yeboyahilta on ilmestynyt vuonna 2017 “Broflake”-single ja vuonna 2019 Elovena-EP, joka toi hänelle Emma-ehdokkuuden. Hän on vieraillut Gasellien, Dilemman sekä Pesson albumeilla ja oli osa D.R.E.A.M.G.I.R.L.S. rap-kollektiivia. Vuonna 2021 Yeboyah solmi levytyssopimuksen Sony Music Finlandin kanssa. Hänen debyyttialbuminsa "Perhosefekti" julkaistiin syyskuussa 2021. Albumilla vierailivat artistit EDEN, NCO ja Rosa Coste.
Vuonna 2020 Yeboyah esiintyi Herra Ylpön kanssa Vain elämää -ohjelmassa. Tämä oli ensimmäinen kerta, kun ohjelman lavalla nähtiin ei-valkoinen artisti.
Yeboyah piti YleX:llä yhdessä Renaz Ebrahimin ja Sophia Wekesan kanssa musiikin erikoisohjelmaa nimeltä Yeboyah, Renaz ja Wekesa. Radio-ohjelmaa esitettiin tiistaisin.
Amare Kuukka on näytellyt nuorten draamasarjassa HasBeen Erikan roolissa ja Aikuiset-draamakomediasarjassa Caran roolissa.
Yeboyahin kappale "Just se" valittiin FIFA22-jalkapallopelin soittolistalle. Hänen kappaleensa oli ensimmäinen suomenkielinen kappale, joka valittiin kyseiselle soittolistalle.
Yeboyah kilpaili Tanssii Tähtien kanssa -ohjelmassa syksyllä 2023 tanssiparinaan Valtteri Palin. Pari sijoittui kisassa kolmanneksi.
Diskografia > Albumit

Perhosefekti (2021)
Diskografia > EP:t

Elovena (2019)
Yebo& (2023)
Diskografia > Singlet

Broflake (2017)
Tekee mieli (2021)
Just se (2021)
Kredi (feat. NCO) (2021)
Mitä tarviit (2021)
10X (feat. Slani) (2023)
My Type (2024)
Daddy (2024)
Ehdokkuudet

| vuosi | ehdokkuus | muuta |
| --- | --- | --- |
| 2019 | Vuoden tulokas, Emma Gaala | Kategorian voitti Jesse Markin. |
| 2022 | Vuoden rap/R&B, Emma Gaala | Gaala järjestettiin 6.5.2022. Tapahtuma siirrettiin koronatilanteesta johtuen. |
| 2022 | Vuoden musiikkivideo, Emma Gaala | Ehdolla on kappale Kredi feat. NCO |
Yksityiselämä

Yeboyah on syntynyt Helsingin Ruoholahdessa ja hän on suomalaisen kuvataiteilija Raakel Kuukan tytär. Yeboyahin isä on ghanalainen. Kesäkuussa 2023 Yeboyah ilmoitti Instagram-tilillään äitinsä kuoleman muuttaneen hänen identiteettiään, minkä seurauksena hän muutti nimensä sukupuolineutraaliksi Amareksi. Yeboyahilla on pikkuveli, Yokune, joka on mukana Yeboyahin kappaleessa: "Peace & Love".